Summary: Dende xullo do ano pasado, os prezos nas sete cidades medraron entre un 3% e un 7%, pero a maior parte dos barrios máis céntricos rexistraron incrementos moi superiores, que se achegan ao 20% nalgúns casos

Hai xa un tempo que nas cidades galegas se está a vivir un importante incremento dos prezos dos alugueiros. Segundo as cifras achegadas pola Xunta de Galicia a través do seu Observatorio da Vivenda, o prezo medio dun alugueiro na Coruña ou Vigo (as dúas urbes máis caras) achégase xa aos 500 euros, un custo que xa está sendo moi superior nos novos contratos. Pontevedra e Santiago roldan os 450 euros, Ourense sitúase nos 400 e Lugo e Ferrol nos 350. Dende decembro 2016 ata xullo de 2019, os prezos subiron entre un 13% e un 16% na Coruña, Pontevedra, Vigo, Ourense e Compostela e algo menos (un 7% e un 9%) en Ferrol e LugoPorén, nas sete cidades os prezos estanse a encarecer notablemente. Dende decembro 2016 ata xullo de 2019, os prezos subiron entre un 13% e un 16% na Coruña, Pontevedra, Vigo, Ourense e Compostela e algo menos (un 7% e un 9%) en Ferrol e Lugo.A tendencia alcista non se detén e nos últimos 12 meses (entre xullo de 2018 e xullo de 2019) os prezos subiron un 7% en Lugo, un 6% en Santiago, un 5% na Coruña, un 4% en Vigo e Pontevedra e un 3% en Ourense e Ferrol. Ascensos moi por riba do IPC e da propia evolución dos salarios.Os datos oficiais achegados pola Xunta a través da análise das fianzas depositadas amosan ademais que determinados barrios das urbes galegas (sobre todo os máis céntricos) están a sufrir incrementos de prezos aínda maiores, mentres que noutras partes das cidades os alugueiros experimentas menos subas. Vivir en determinadas zonas das nosas cidades estase a converter en algo que cada vez menos persoas se poden permitir.O distrito 15004 da Coruña (o Ensanche entre Riazor e a Praza de Galicia) é o máis caro, con prezos medios que se achegan xa aos 700 eurosO distrito 15004 da Coruña (o Ensanche entre Riazor e a Praza de Galicia) é o máis caro, con prezos medios que se achegan xa aos 700 euros (697,3). O seguinte barrio máis caro tamén é coruñés, o distrito 15003 (Pescaría e Orzán), que tamén supera os 650 euros.Outros barrios da Coruña e Vigo superan amplamente os 500 euros de media nos seus alugueiros. Son na cidade herculina o 15005 (Falperra e Ensanche ao redor da Praza de Vigo) e o 15001 (Cidade Vella). E na cidade olívica o 36201 (que abrangue as principais rúas do seu Ensanche, como Rosalía de Castro e García Barbón), o 36208 (de Coia a Bouzas) e o 36203 (O Castro e Gran Vía).Con todo, a suba de prezos nos últimos anos está facendo que este problea tamén se dea no centro doutras cidades, como Santiago e Pontevedra, que tamén chegaron xa aos 500 euros de media nos distritos 15701 (Ensanche compostelán) e 36001 (centro do casco vello pontevedrés).Determinados barrios das urbes galegas (sobre todo os máis céntricos) están a sufrir incrementos de prezos aínda maioresNo centro das cidades galegas, o incremento de prezos estase a acelerar nos últimos tempos. Dende xullo do ano pasado hai barrios nos que os alugueiros se encareceron máis dun 15%. Un dos distritos no que máis subiron os alugueiros no último ano foi o 15001 da Coruña (+19%), que abrangue a Cidade Vella, un espazo que hai un ano foi peonalizado, o que se converteu nun atractivo que puido encarecer os prezos. O incremento foi mesmo superior no 32003 de Ourense (nas proximidades da Rúa do Paseo e o Parque de San Lázaro), cunha suba do 22%.Destaca tamén o 27001 de Lugo (no interior das murallas), cun crecemento do 17%, o mesmo que o 15705 de Compostela (Galeras, Salgueiriños, parte da Zona Vella). No 32004 de Ourense (ao redor do Campus e da Avenida da Habana) e o 15703 compostelán (Barrio de San Pedro, Pexigos...) os prezos tamén creceon un 16%.


Summary: A Consellaría de Sanidade contabiliza 4 novos falecidos, todos con patoloxías previas.

Os novos contaxios de Covid-19 baixan dos 2.000 diarios e sitúanse en 1.862, 138 menos que o día anterior, co que os casos activos soben, aínda que máis lentamente (880 máis) e rexistran 19.441. A taxa de positividade tamén aumenta até 12,44%. Segundo os datos actualizados este venres pola Consellería de Sanidade, con rexistros até as 18.00 horas da quinta feira, o número de hospitalizados na Galiza baixa a 350, 29 menos que na xornada anterior. O número de ingresados na UCI por Covid-19 baixa a 27 (un menos), e a 323 hospitalizados en unidades convencionais (28 menos). Hai unha semana había 391 ingresados no noso país, 29 na UCI. Por áreas sanitarias, a presión hospitalaria aliviase en seis do sete e só aumenta en Pontevedra e O Salnés, onde, aínda que continúan con tres ingresados na UCI, os ingresados na sala soben a 44 (tres máis). Pola súa banda, na Coruña e Cee continúan con cinco enfermos de Covid na UCI e os ingresados noutras unidades baixan a 76 (un menos); mentres que na unidade de Vigo baixan a un na UCI (un menos) e os do resto de unidades mantéñense en 39. Na zona de Santiago e Barbanza, aínda que os ingresados na UCI aumentaron a nove (un máis), os ingresados noutras unidades baixaron a 48 (12 menos) e a de Lugo quedou sen pacientes críticos e descendeu a 29 os doutras unidades (12 menos). Mentres, na área de Ferrol aínda quedan tres ingresados na UCI por Covid e os doutras unidades baixan a 30 (tres menos); mentres que en Ourense continúan con seis ingresados en críticos , pero os ingresados en unidades convencionais baixan até os 57 (tres menos). Seguen a subir os casos activos En canto aos casos activos de Covid-19, a tendencia á alza continúa por cuarto día consecutivo en Galicia, despois de comezar esta semana cun descenso, polo que se sitúan en 19.441, o que supón 880 máis que o día anterior, tendo novamente máis contaxios (1.862) que as altas (978), ás que se suman varios falecementos. Hai unha semana, o 4 de marzo, houbo 16.933 infeccións activas, unhas 2.500 menos. Os contaxios activos volven subir nas sete áreas sanitarias galegas, con Vigo á cabeza (+188), seguido de Ourense (+151), Lugo (+129), Santiago e Barbanza (+121), Pontevedra e O Salnés(+120), A Coruña (+85) e Ferrol (+80). Deste xeito, con máis contaxios activos, mantense a área da Coruña e Cee, con 3.899; seguido de Vigo, con 3.507; Santiago e Barbanza, con 3.268; Ourense, con 2.806; Lugo, con 2.355, Pontevedra e O Salnés, con 2.327; e á cola séguelle Ferrol, con 1.193. Segundo o último informe actualizado pola Consellaría de Sanidade este pasado 10 de marzo, a incidencia acumulada en 14 días en Galicia aumenta ata os 782,56 casos por cada 100.000 habitantes, mentres que a media estatal baixa até os 429,71. Descenso de contaxios Os novos contaxios de Covid-19 descenden dos 2.000, despois de atravesar esa barreira o día anterior. Así, os novos contaxios sitúanse en 1.862 no conxunto de Galicia (165 menos), tras os 2.027 da quinta feira, o que supón 123 máis que os 1.904 da cuarta feira, tras os 1.768 da terza feira e comezar esta semana con 1.371 . O pasado 4 de marzo detectáronse 1.794. No que vai de ano, a cifra máis baixa foi de 830, a finais de febreiro. Polo tanto, os contaxiados en Galicia ascenden a 515.512, dos que 121.006 corresponden á área de Vigo; 107.834, á da Coruña e Cee; 81.204, a Santiago e Barbanza; 61.941, a Ourense; 59.557, a de Pontevedra e O Salnés; 54.160 á de Lugo; e 29.134 á de Ferrol. Este pasado xoves realizáronse 3.371 PCR, o que supón 3.730.334 probas deste tipo realizadas desde o inicio desta pandemia en Galicia, e 3.741 probas de antíxenos, que cifran en 1.559.703 as realizadas na Comunidade galega, o que supón 7.112. entre os dous. En canto á taxa de positividade, ascendeu a 12,44% despois de baixar a 10,6% na quinta feira. Así, mantense por encima de 5% fixado pola OMS para considerar a pandemia controlada. Catro falecementos notificados Pola súa banda, as persoas falecidas por Covid-19 desde o inicio desta pandemia ascenden a 3.145 despois de que a Consellería de Sanidade notificara outras catro vítimas, todas elas con patoloxías previas. Un dos falecidos rexistrouse o pasado 9 de marzo e foi unha muller de 86 anos da área sanitaria de Santiago; mentres que o resto foron rexistrados o 10 de marzo: un home de 97 anos na zona da Coruña, outro de 86 anos en Santiago, e unha muller de 93 en Ourense. Asemade, 492.980 persoas foron curadas do Covid-19 desde o inicio desta crise sanitaria, despois de que outras 978 fosen dadas de alta no último día en toda a Galiza.


Summary: O colectivo encabezado por Xoán Bascuas, que defenderá este domingo a proposta de resolución para que Máis Galiza deixe o Bloque, apoia a súa decisión en que a formación frontista "escolleu o esquerdismo e o soberanismo"

A dous días da xornada en que Máis Galiza celebrará a súa derradeira asemblea nacional como corrente e o seu primeiro congreso como partido, o grupo interno que aposta por iniciar un camiño á marxe do BNG presentouse en sociedade cunha comparecencia ante os medios de comunicación. Encabezados por Xoán Bascuas e Xulia Guntín, o colectivo duns trinta militantes que defenderá a proposta de resolución encamiñada a marchar do Bloque non descarta, así e todo, que tras a escisión poida existir unha vía para a "unidade do nacionalismo" de cara ás vindeiras eleccións autonómicas. Asegura Guntín que a vontade deste grupo é actuar de maneira "responsable" e, polo tanto, "non contribuír a que o PP revalide a maioría" nas urnas. Deste xeito, na súa opinión a posta en marcha dun novo partido fóra da formación frontista non elimina o "espazo" nin as "fórmulas para aunar esforzos". "Se entre todos consideramos que a unidade do nacionalismo é necesaria aí estaremos, pero tamén teñen que estar todos os demais", resume. "O BNG escolleu o esquerdismo e o soberanismo", unha opción coa que non concorda +G, di Bascuas Á marxe do que podería ser a vontade de, chegado o caso, constituír unha coalición electoral, Bascuas, que optará á secretaría xeral de +G no caso de que a asemblea aprobe a escisión, sintetiza as súas razóns para non defender a permanencia na fronte. Na súa opinión, antes da Asemblea Nacional do pasado xaneiro o BNG "tiña un espectro ideolóxico" que podería ser semellante a unha "autoestrada de catro carrís" e, tras a cita asemblearia, "escolleu o esquerdismo e o soberanismo". Mentres, afirma, +G sitúase nun abano que vai do "galeguismo ao nacionalismo máis intenso" e "nunha esquerda transformadora" centrada na "defensa do Estado do Benestar". Neste sentido, os promotores desta proposta de resolución para a asemblea de Máis Galiza ven consenso na corrente ata agora dirixida por Carlos Aymerich -contrario á escisión- no que atinxe a liñas políticas como "a posta en valor do marco autonómico", "insuficiente" pero que pode achegar "calidade de vida" aos cidadáns e é "compatible con outros escenarios" como a Unión Europea. Ademais, di, a súa proposta pasa por "retomar o diálogo coas organizacións sociais nun espectro amplo" e "refugar a idea de fronte" como "aparello" organizativo. Estes serán algúns dos preceptos que este colectivo defenderá nunha asemblea na que, ademais de Aymerich, parte dos representantes institucionais do BNG que militan en Máis Galiza apostarán pola permanencia. Este é o caso, por exemplo, do alcalde de Monforte, Severino Rodríguez, que xa anunciou a súa intención de manterse nas filas da formación frontista cando menos ata o remate do mandato. Neste sentido, dende o grupo de Bascuas asegúrase que, para os cargos, "o primeiro debe ser a responsabilidade coa cidadanía".


Summary: En 20 meses, os escoceses votarán en referendo se seguen formando do Reino Unido ou se o seu país se constitúe como Estado independente. Eis os principais argumentos a favor e en contra da segregación.

Quedan 20 meses para outubro de 2014 cando Escocia votará en referendo se seguirá formando parte de Reino Unido ou se se constituirá como Estado independente. Tras décadas amasando unha teórica votación en xornais e faladoiros, agora toca fortalecer os discursos en clave electoral e arraigar as teorías nas preocupacións cotiás dos votantes escoceses. As últimas enquisas dan un 50% de apoio ao 'non' e un 30% ao 'si', pero a clave está nos indecisos O acordo entre o primeiro ministro británico, David Cameron, e o ministro principal de Escocia, Alex Salmond, botou a áncora por fin no territorio das realidades, dos cidadáns, das papeletas, das decisións. Salmond e Cameron rubricaron que o que se vote no referendo será vinculante e que ambas as dúas partes haberán de traballar para pór en pé a decisión que tome o pobo. Escocia, dentro ou fóra de Reino Unido? Os unionistas son os que se terán que entregar máis á tarefa de rabuñar votos. As últimas enquisas dan un 50% de apoio a favor de que Escocia permaneza dentro da unión e tan só un 30% en prol da creación dun novo estado soberano. As campañas oficiais do 'si' e do 'non' estanse formando ao redor de dous grupos: Yes Scotland e Better Together. O líder de Yes Scotland, o xornalista Blair Jenkins, que foi responsable de BBC Escocia, é consciente da desvantaxe coa que parten os independentistas. "Xa hai unha parte da poboación que ten firmes intencións de votar si e un grupo moi considerable que xa está persuadido de votar non. Pero o maior do tres grupos é o dos indecisos, os que han de ser convencidos, os que din 'estamos interesados en escoitar máis, en ser convencidos'". "O voto pola independencia é un billete sen retorno a territorio descoñecido", din os contrarios á segregación Alistair Darling, o anterior ministro de Facenda laborista, dirixe Better Together, un grupo composto por xente de varios partidos políticos a favor da unión. Darling naceu en Londres pero criouse e estudou en Escocia e di que os Xogos Olímpicos demostraron que non é contraditorio sentirse orgulloso de ser escocés e á vez de ser británico. Di que o voto pola independencia é "un billete sen retorno a territorio descoñecido" e repite aos votantes que esta non é unha decisión temporal que se poderá cambiar dentro de catro anos como os gobernos. Estamos ante unha votación histórica". Estes son os principais argumentos electorais a favor dun e outro bando: Por que votar si á independencia? 1. Escocia ten recursos para ser unha economía potente. O ministro de Economía escocés, John Swinney, di que a Escocia independente podería converterse na sexta potencia económica do mundo. O petróleo do Mar do Norte sería o seu maior recurso para escalar tan alto no podio, "un combustible do que Reino Unido se estivo beneficiando demasiado tempo", afirma. Para Swinney, "Escocia contribúe máis ás arcas de Reino Unido en impostos do que obtén en investimentos públicos". Escocia podería converterse na sexta potencia económica do mundo grazas ao petróleo do Mar do Norte, segundo 'Yes Scotland' 2) A semiindependencia da que goza Escocia non é satisfactoria. Os poderes sobre decisións fiscais e o control da economía seguen estando en Westminster e non no Parlamento de Holyrood, como se coñece informalmente ao lexislativo de Escocia. A independencia permitiría a Escocia rebaixar os impostos para as empresas e promover o crecemento económico. Os independentistas argumentan que outros países pequenos como Noruega ou Irlanda son máis dinámicos. 3) Escocia ten o seu propio Parlamento e o seu propio sistema de xustiza. Cos poderes autonómicos que xa ten Escocia, a unión con Reino Unida cada vez é máis débil. O sentimento e a autoestima nacional están moi altos e, para os partidarios do si, é hora de dar un paso máis. 4) A independencia levaría a voz de Escocia a lugares influentes como a ONU e a Unión Europea, e os escoceses poderían loitar polos seus propios intereses (como a pesca e a agricultura) que, segundo Yes Scotland, non son atendidos convenientemente polos ministros británicos en Bruxelas. Por que votar non á independencia? 1) Novo país, nova moeda? Os partidarios da unión pregúntanse que moeda vai utilizar Escocia se se independiza. Alex Salmond dixo que en principio permanecerían coa libra esterlina e que no futuro podería someter a votación popular a adhesión ao euro. Os servizos financeiros escoceses contan agora co apoio indispensable da City londiniense. Cambiar de moeda sería igual a construír un muro entre a economía escocesa e a prosperidade que actualmente obteñen dese centro financeiro. 'Better Together' cre que ambiar de moeda sería igual a construír un muro entre a economía escocesa e a prosperidade O ministro de Facenda de Reino Unido, George Osborne, declarou que os detalles dunha unión monetaria entre os dous estados non foron considerados polo SNP. "A independencia significaría unha taxa de interese máis alta en Escocia". E coa libra Escocia non tería independencia monetaria nin fiscal. 2) A Unión foi útil aos intereses de ambos os países durante 300 anos (desde a Acta de Unión de 1707). Os poderes autonómicos concedidos a Escocia son un experimento novo e é demasiado pronto para xulgalo. 3) Escocia ten máis influencia en Bruxelas como parte de Reino Unido que a que pode ter como un Estado independente. Alistair Darling, líder de Better Togheter, apunta que é evidente que os países influentes en Europa son os países grandes e pregúntase se unha Escocia independente non quedaría arrinconada ante as grandes potencias e perdería o seu actual ascendente como parte de Reino Unido. 4) Unha economía británica integrada será máis eficiente ante os retos da globalización. A necesidade de organizar as súas propias estruturas de defensa e seguridade suporía un problema engadido. "Mentres o mundo fai esforzos por converxer, Escocia non pode retroceder", di Darling.


Summary: A asociación teme que a Xunta faga primar os intereses da canteira, que pretende extraer de alí a calcita de maior calidade, e deixe caducar o prazo de resolución de BIC. Insta a Consellaría de Cultura a que conceda o Ben de Interese Cultural á Cova de Eirós e lembra que prazo para facelo acaba en 2 semanas.

O vindeiro 10 de abril acaba o prazo máximo legal para que a Xunta declare de forma definitiva a Cova de Eirós (Triacastela) como Ben de Interese Cultural (BIC), segundo os cálculos de Adega, e non hai noticia ningunha a respecto de que se vaia dar ese paso. Así o advirte a propia Asociación para a defensa ecolóxica da Galiza (Adega) que tamén di descoñecer se a Consellaría de Cultura acolleu finalmente as achegas ao expediente presentadas nas que se reclamaba, entre outras cuestións, o estudo e protección doutras covas do mesmo conxunto arqueolóxico, aumentar a 200 metros a área de protección integral do xacemento e a restauración do teito vexetal orixinal da cova "que foi destruído pola empresa Cementos Cosmos en 2014, coa conivencia da Xunta". Adega considera que a integridade e estabilidade da Cova atópase en risco, ao estar situada en terreos da canteira de Cementos Cosmos e, por tanto, sometida á continua presión da actividade mineiro-extractiva. "É por iso que a declaración de Cova Eirós como BIC debe ser inminente", demandan. O colectivo teme que a Xunta faga primar os intereses da canteira, que pretende extraer de alí a calcita de maior calidade, e deixe caducar o prazo de resolución de BIC. Isto deixaría a Cova Eirós sen a protección cautelar e provisional da que goza actualmente (durante a tramitación do expediente BIC) "e condenaría o xacemento a permanecer durante outros dous anos, cando menos, sen a protección como ben de interese cultural (a lei impide que antes de dous anos se incoe un novo procedemento BIC, unha vez teña caducado o primeiro". A Cova de Eirós é a única en Galiza que ten pinturas rupestres. Estivo con presenza humana ao longo de 150.000 anos, ten o maior depósito de osos das cavernas, alí hai restos dunha fauna riquisima, como os leóns das cavernas...


Summary: A organización ecoloxista di que Sanxenxo é o municipio máis afectado polo cemento nos primeiros 500 metros de litoral e pide que os concellos se declaren "insubmisos coa nova Lei de Costas.

Greenpeace vén de presentar o seu informe 'Destrución a toda Costa 2013' no que se analiza os danos urbanísticos de todos os concellos de Galiza no primeiros 500 metros de litoral, dentro dun traballo que inclúe a todo o Estado, en cuxa lista negra dos 25 municipios máis afectados aparece Sanxenxo, que a organización ecoloxista define como "o máis destruído" do país nese sentido. "A costa do concello de Sanxenxo ten unha gran presión urbanística sobre unha parte do litoral, que se traduciu na invasión do dominio público marítimo-terrestre. Neste municipio realizáronse varios deslindes, que ao non rematarse nun tempo razoable permitiron que os límites da zona de servidume de protección non estivesen claros, propiciando un gran desorde urbanístico", afirma Greenpeace sobre a vila onde posúe en primeira liña de praia un apartamento o presidente do Goberno español, Mariano Rajoy. Precisamente, ao PP acusa a prestixiosa ONG: "Construtoras como Construcuatro, do deputado e ex alcalde Telmo Martín foron multadas por invadir a praia". Segundo Greenpeace, "Galiza xa destruíu unha quinta parte dos primeiros 500 metros de costa". "Os datos do noso informe amosan un litoral inundado de ladrillo e serven para reflexionar sobre o que sucedeu e decidir que tipo de xestión do litoral queremos no futuro", engade María José Caballero, directora de campañas da organización. @s ecoloxistas afirman no seu informe que Cangas do Morrazo, Rianxo, Fisterra, Muros e Ferrol son "os concellos que máis rápido destruíron o seu patrimonio natural durante os anos da burbulla inmobiliaria". No apartado positivo, sinala que 33 municipios galegos apenas teñen urbanizado un 3 por cento dos seus primeiros 500 metros de costa. De cara ao futuro, Greenpeace solicita que os concellos "se declaren insubmisos ante a nova Lei de Costas" e tamén unha "fiscalidade verde para os mellor conservados".


"Tudo me pareceu oco e tive a impressão fria de que não há solução para problema algum".(O livro do desassossego, Fernando Pessoa). Queridos Reis Magos: O nacionalismo galego padece una grave doenza e o choio non pinta nada ben porque, a día de hoxe, non só non hai trazos de que se vaia atopar o antídoto, senón que os menciñeiros que lle pretenden curar a súa malura carecen da pericia e da vontade real necesarias para aliviarlle ese maldito andazo perdurable. O caso é que algúns andamos patexando coma cadelos rabiosos aos que lle acaban de empapar o rabo cun bidón de vencina. Non por non ulir o que se vía vir hai tempo, senón pola torpeza e desidia dos que debían facer o que tiñan que facer para que as cousas saísen doutra maneira. Os que levan varios anos confundindo o BNG cunha leira da súa propiedade andan completamente distraídos, apagando as poucas belas que lle quedaban acesas, ata escurecer algo máis a escuridade, soprando cara o ceo e botándolle a culpa a aires estraños. Seguen pensando que, traballando a terra co arado romano e estercando con estrume, poden acadar unha colleita semellante aos que fan os labores con sistemas mecanizados e usando fertilizantes. Os de CxG tiveron a lucida ocorrencia de alancar por riba da razón, pretendendo demostrar que unha cosa é un partido político, e outra cousa é participar nas eleccións. Ata houbo dirixentes ousados que pretenderon explicalo, convencidos de que, cando se adoitan actitudes absurdas, tamén se poden atopar argumentos para xustificalas. Vaia! É coma se os da Conferencia Episcopal decidisen non abrir as igrexas os domingos, argumentando que no Vaticano non se acaban de pór de acordo sobre a prédica dos oficiantes da misa, e lles dan liberdade de culto aos fregueses, mentres non se resolvan as discrepancias. E os de Anova estoupan de contentos, pensando que, porque lles tocou a lotaría, grazas a un décimo que lle regalaron uns de alén o Padornelo, poderán gozar do premio, sen pagarlle os trabucos ao fisco madrileño. E nesas andamos. Os gurús do Bloque reflexionando como refundar o irrefundable, os de CxG á caza dos biosbardos, e os das Mareas agardando ordes, a ver o que pasa. Mais o que acontece é que, a min pétame no corpo que os galegos xa non teñen ansia de ningún benegá –refundado ou non- e, realmente, o Beiras auténtico e os sucedáneos xa case non lle interesan aos nacionalistas galegos. De maneira que, ogallá me equivoque, mais se non hai quen o remedie, imos seguir tendo un problema de collón de mico, ata que escampe e apareza algo de claridade neste escuro panorama. Ah! Felices festas! Lisardo Quintas Teixeira.


Summary: O proxecto educativo 'Eu quero ser coma' culmina coa elaboración dun xogo de cartas con 38 mulleres pioneiras como protagonistas, que se repartira entre o alumnado participante na iniciativa.

A rapazada de Ribadeo corta e reparte feminismo. Faino da man do proxecto 'Eu quero ser coma', impulsado pola Consellaría de Igualdade para dar a coñecer mulleres pioneiras que ao longo da historia despuntaron nas súas áreas, que conclúe neste mes despois de varias actividades nas aulas dos colexios Gregorio Sanz e Sagrado Corazón de Xesús e do IES Dionisio Gamallo cun enredo: un xogo de cartas feministas denominado A Tribo. Nel aparecen representadas as 38 persoeiras, ás que puxo cara durante o curso pasado o alumnado de 3º e 4º da ESO de Educación Plástica, Visual e Audiovisual do IES Dionisio Gamallo, encargado de realizar os retratos destas mulleres, entre as que se contan mariñás como Maruxa Mallo, galegas como Antonia Ferrín, a primeira astrónoma do país, e figuras internacionais como a cosmonauta Valentina Tereshkova, a primatóloga Jane Goodall ou a fotógrafa Matilda Anderson. Os seus rostros conforman agora a baralla da Tribo, onde as protagonistas van identificadas por cores, en función do seu campo profesional (arte, literatura, deporte ou ciencia) e polos respectivos lugares de procedencia. O xogo de cartas repartirase entre cada alumna e alumno dos colexios Sagrado Corazón de Xesús e Gregorio Sanz, e tamén ao alumnado de 1º da ESO do IES de Ribadeo, que durante a primeira metade do ano participaron neste proxecto divulgativo que, segundo as súas impulsoras, parte da premisa de que "aquilo que non se nomea non existe". Nomes e caras Por iso, o primeiro foi pór os nomes. Durante os primeiros meses do ano, alumnado de Infantil e Primaria dos centros participantes realizou un proceso no que, despois de indagar na biografía das mulleres seleccionadas, decidiron nomear, mediante placas coas ilustracións, as súas aulas en homenaxe a cada unha delas. Esas aulas convertéronse, ademais, en portas á historia grazas ás "viaxes no tempo" polas que as protagonistas relataron en primeira persoa a súa biografía e os seus logros, a través da colaboración da clase de coeducación do IES Dionisio Gamallo, catro profesoras do centro e dúas voluntarias do grupo de teatro de Ribadeo, para máis nunca caer no esquecemento.


Summary: Após as eleccións do 21-O, o Partido Popular recunca na idea de reducir parlamentares en aras do suposto aforro pregoado por Alfonso Rueda na pasada lexislatura. Aliás, Alberto Núñez Feijóo avanzou no seu discurso de investidura que o novo executivo completará a reforma institucional iniciada no exercicio anterior.

O discurso de investidura de quen será elixido presidente deixou ver algunhas das iniciativas que marcarán a vindeira lexislatura, aínda por comezar. Entre as medidas adiantadas por Alberto Núñez Feijóo a pasada terza atópanse algunhas que xa foran aprobadas no anterior período de sesións, como a Lei de Medio; outras que serán presentadas e aprobadas polo novo executivo, como a futura Lei de Solo e outras que, malia contaren cun profundo rexeitamento social cando foron anunciadas no exercicio anterior, serán recuperadas a partir do inicio deste curso político. Unha reforma institucional que vai alén da Cámara O presidente en funcións asegurou durante a súa intervención no Parlamento que o novo executivo galego continuaría adiante coa iniciativa proposta polo grupo parlamentar popular na pasada lexislatura, con que procuraban aprobar a redución do número de parlamentares --iso si, de acordo co abano estabelecido polo Estatuto evitando ter que reformar o texto normativo. "Un dos meus primeiros compromisos será completar a reforma institucional iniciada na pasada lexislatura", aseguraba o candidado á presidencia da Xunta argüíndo que esta constitúe "unha das grandes oportunidades que esta crise puxo diante de todos nós", sentenciaba. Segundo Feijóo a redución d@s deputad@s é unha "oportunidade" brindada pola crise Nin o masivo rexeitamento da opinión pública, que vía tras a proposta a vontade de blindar a maioría do Partido Popular malia a tendencia á baixa no número de votos mantida durante as anteriores eleccións. Tampouco as denuncias expresadas polos grupos da oposición --que acusaban @s populares de quereren levar adiante un 'pucheirazo electoral', fixeron recuar o grupo parlamentar maioritario. Neste sentido, e se @s 'populares' manteñen a mesma actitude que na pasada lexislatura, as súas intencións serán aprobar a reforma "pola vía máis rápida", aseguraba Román Rodríguez naquela altura. Porén, non só a redución de representantes está entre os plans de quen será re-elixido presidente da Xunta de Galiza, asegurou que o novo executivo continuará coa "diminución da estrutura da Xunta" para o que se aprobarán novas fusións no seo da Administración pública e promoverá novas medidas de austeridade que veñen a cumprir as demandas do goberno español. O executivo lidarado por Mariano Rajoy, prepara unha reforma da Lei de bases do réxime local con que reducir o número de concelleir@s e estabelecer os soldos percibidos polas alcaldías desde a administración local. Neste sentido, Feijóo avanzou que reformaría a Lei da Administración local "para ordenar os salarios dos cargos municicipais conforme a criterios obxectivos" e baixo o parugas da "austeridade", asemade, e para completar a reforma, asegurou que proporía á Cámara "unha nova redución das subvencións a partidos políticos, sindicatos e patronal" que viría sumarse á aprobada desde o goberno español.


O vindeiro sábado, 3 de setembro, comeza na Área Recreativa Ribas do Miño, en Muimenta, no concello de Cospeito, o festival cultural Pozomouro. Esta iniciativa sociocultural, promovida pola mocidade de Muimenta e organizado pola Asociación Cultural Avelino Iglesias Alvariño, pretende dinamizar o eido cultural da contorna e crear un espazo onde se dea visibilidade a proxectos artísticos de todo tipo. A primeira edición de Pozomouro tivo lugar en 2019, mais a pandemia non permitiu que se realizase a segunda edición até este ano. O festival dará comezo ás 11.30 horas cunha ruta polo río á que seguirá unha sesión de biodanza con Naiara. Dezaoito curtas compiten no FIC de Verín A hora do vermú estará tinguida polos ritmos galego-latinoamericanos de Catuxa Salom. E a tarde estará ateigada de diferentes pozos -como lle chaman desde o festival aos distintos obradoiros artísticos e de lecer- sobre ilustración, circo, artesanía e musica, este último impartido polo músico artesán Sito Carracedo e Roi Adrio. Coa luz do luscofusco chegará a hora da poesía, e subirán ao escenario Rochi Nóvoa, Rafa Lobelle e Daniel Irimia, deixando cara ao final un espazo aberto á improvisación do público. Ademais, a asociación, preocupada polo territorio e a natureza, tamén inclúe dentro do programa do festival un coloquio sobre minas e eólicos, no cal participarán Margarida Prieto, Xoán Doldán, Nery Díaz e Andrés Castro. A xornada rematará con tres concertos a cargo de Sofía Espiñeira, con música de raíz; Brazil Love Affair, funky brasileiro, e Pillaband's, folk fusión. O DJ Um Sincero porá o punto final á xornada musical. A entrada ao festival é de balde, e contará tamén cunha zona habilitada para a acampada e haberá postos de venda de comida, incluídas varias opcións vexetarianas e sen glute. O festival Revenidas fecha cartel con Sés


Summary: CIG-Saúde afirma que son 30 camas en total as que se deixarán de empregar no Hospital de Burela nestas semanas.

CIG-Saúde denuncia o peche de camas no Hospital da Mariña e a redución da actividade nos quirófanos durante o verán. Afirman que se vai proceder por Xerencia ao peche de 9 camas na unidade de hospitalización de Cirurxía e outras 9 na de Traumatoloxía "ao que temos que sumar as 12 camas pechadas por obras, é dicir 30 camas en total". O sindicato nacionalista tamén denuncia publicamente a redución da actividade cirúrxica. "Soamente haberá dous quirófanos programados e un quirófano urxente ao día", afirman. Estas medidas provocan, manteñen desde esta central, un incremento das listas de espera fomentando a derivación de doentes á sanidade privada para cumprir a Lei de Garantías. "A lei di que as e os doentes teñen que ser atendidos en 60 días para intervencións cirúrxicas e en 45 para consultas ou probas diagnósticas. A imposibilidade de cumprir eses tempos na sanidade pública favorecerá a súa derivación á privada, que é onde serán atendidas". "Outra das consecuencias será o aumento do traslado e ingreso de pacientes do Hospital de Burela a Lugo, unha práctica que levan facendo durante os últimos meses e que esta a provocar o malestar das persoas afectadas e familias que se ven obrigadas a desprazamentos innecesarios por mor dunha mala planificación da Xerencia nun Hospital que remata de ser ampliado". Ademais, CIG-Saúde denuncia que por mor do peche de camas producirase un recorte de persoal nas devanditas unidades de hospitalización, suprimindo unha enfermeira e unha TCAE nas quendas de mañá, tarde e de noite (na que unha soa enfermeira e unha soa TCAE serán as responsábeis de prestar os coidados a 15 pacientes, e asumir as posibles urxencias e complicacións a maiores do traballo programado).


Summary: Vítimas da estafa das participacións preferentes das antigas caixas galegas chegados de toda Galicia (uns seis mil segundo a organización) ocuparon as rúas da cidade, nunha manifestación que tamén criticou a xestión de Goberno central, Xunta e Banco de España. A marcha finalizou no Obelisco, pero ten previsto desprazarse á Praza de Azcárraga, na casa do presidente de Novagalicia Banco, José María Castellano, onde se fará un xantar con bocadillos de chourizo.

Vítimas da estafa das participacións preferentes das antigas caixas galegas chegados de toda Galicia (uns seis mil segundo a organización) ocuparon as rúas da cidade, nunha manifestación que tamén criticou a xestión de Goberno central, Xunta e Banco de España. A marcha finalizou no Obelisco, despois de pasar pola Delegación do Goberno, coa lectura dun manifesto a cargo de Teresa Moure e Miguel Pernas, pero ten previsto desprazarse á Praza de Azcárraga, na casa do presidente de Novagalicia Banco, José María Castellano, onde se fará un xantar con bocadillos de chourizo. Os milleiros de persoas que participaron na mobilización, convocada pola Plataforma galega de Afectados, repetiron críticas e mensaxes dirixidas aos responsables das entidades financeiras e ao presidente da Xunta de Galicia, Alberto Núñez Feijoo: "mans arriba isto é un atraco" ou "Non máis corralito". Os milleiros de persoas que participaron na mobilización repetiron críticas e mensaxes dirixidas aos responsables das entidades financeiras e ao presidente da Xunta de Galicia, Alberto Núñez Feijoo: "mans arriba isto é un atraco" ou "Non máis corralito" Na marcha participaron tamén representantes de partidos políticos, coma os nacionalistas Francisco Jorquera ou Xosé Manuel Carril ou o socialista José Luís Méndez Romeu. Jorquera demandoulle ao Goberno central que inste a actuar á Fiscalía Xeral do Estado, e ve "imprescindible" que tanto en Galicia como no resto de España se constitúan comisións de investigación das entidades financeiras. Pola súa banda, Méndez Romeu afirmou que "a solución pasa por que o señor Núñez Feijóo salga en defensa dos cidadáns que están atrapados neste corralito". A manifestación foi apoiada pola Asociación Galega de Afectados por produtos financeiros, constituída recentemente e que esta semana se reunirá co fiscal xefe de Galicia, Carlos Varela, para tratar toda a problemática derivada do asunto das preferentes. Integran a xunta directiva deste colectivo Manuel Pérez Arias como presidente, Juan Carlos Rodriguez como vicepresidente, Xoán Antón Pérez Lema como secretario e Mª Victoria González como tesoreira.


Summary: 17.000 mulleres e 13.000 homes. Sanidade ve "evidente" o risco de rebrote no verán pola afluencia de turistas e vistantes.

O estudo de seroprevalencia do Sergas ratifica que o coronavirus COVID-19 circulou pouco por Galiza, cunha prevalencia do 1,15 por cento, con Ourense como a provincia con maior porcentaxe, 1,88%, e A Coruña co menor, 1,07%. Así, a Consellería de Sanidade estima que "30.000 galegos están inmunizados", deles 17.000 mulleres e 13.000 homes. Foron dados expostos na rolda de prensa telemática de presentación do 'Estudo de seroprevalencia fronte ao COVID-19 en Galiza' polos directores xerais de Saúde Pública, Andrés Paz-Ares Rodríguez; de Asistencia Sanitaria do Sergas, Jorge Aboal, e o subdirector xeral de Epidemioloxía, Xurxo Hervada. Expertos que tamén manifestaron que ven "evidente" a posibilidade de que se produza un rebrote de casos de Covid-19 na Galiza ante a chegada no verán de turistas e visitantes procedentes de terrotorios con maior incidencia do virus. Por idades En concreto, apuntaron que a prevalencia do virus entre a poboación galega aumenta conforme se incrementa a idade, polo que sitúa en 0,56% entre os galegos de 0 a 18 anos; sobe a 1,09% entre os 19 e 64 anos e aumenta a 1,64% entre o colectivo maior de 65 anos. Por áreas sanitarias, a de maior prevalencia é a de Ourense, con 1,88%; seguida da de Vigo, 1,64% e as de Pontevedra e Santiago, con máis de 1%; mentres que a da Coruña sitúase como a de menor. En canto aos concellos de máis de 50.000 habitantes, Vigo sobresae cun 2,08% de prevalencia, que xustifican na densidade de poboación e na cantidade de persoas que acoden a traballar; seguida de Ourense (1,8%), Pontevedra (1,24%) e Santiago (1,1%), coa Coruña, Lugo e Ferrol á cola, con menos de un por cento. Por comarcas, a do Barco de Valdeorras sitúase á cabeza, como "única que supera o tres puntos de prevalencia", afirmou Paz-Ares. A Costa da Morte e a Montaña de Lugo son, xunto coa Mariña Central, Betanzos e a ría de Muros e Noia, as comarcas donde menos circulou o coronavirus. Os test da primeira vaga do estudo galego de seroprevalencia, iniciado o 23 de abril, concluíron o pasado 8 de maio para analizar a circulación do virus SARS-Cov2 na Galiza, na que o Sergas contactou cunha mostra 50.925 participantes na mostra. E o Sergas asegurou que a segunda vaga prevista farase "cando toque".


Summary: "O escrito de Fiscalía danos a razón neste momento procesual e ve a vulneración dos dereitos recollidos no artigo 23 da Constitución", sinala o deputado de En Marea.

A Fiscalía de Galiza estima a demanda interposta polo deputado e portavoz adxunto do grupo parlamentario En Marea Antón Sánchez contra a Xunta por negar o acceso a informes e documentos relacionados cos acordos do Consello da Xunta do día 18 de novembro de 2010, polos que se autorizou a fusión das caixas galegas. Será agora o Tribunal Superior de Xustiza de Galiza o que teña que pronunciarse "O escrito de Fiscalía danos a razón neste momento procesual e ve a vulneración dos dereitos recollidos no artigo 23 da Constitución", afirma o parlamentar, para quen "o goberno de Feixoo negou reiteradamente sen xustificación acceso a información clave no proceso de fusión das caixas de aforro galegas, que acabou nun gran "fiasco"". O Ministerio Público galego recoñece no seu escrito que "é indubidábel que o dereito de participación política do artigo 23 da Constitución é un dereito fundamental da configuración legal" e engade que "dados os termos do citado artigo 9 do Regulamento do Parlamento, non é xustificábel o silencio da administración autonómica en canto supón unha negativa reiterada e ata o momento inxustificada (por canto non manifestaron os motivos que o impiden) a entregar os informes e documentos solicitados xa que con isto concúlcase o dereito de información dos parlamentarios no exercicio da súa función representativa". Para Antón Sánchez, que solicitou esta información no marco da comisión de investigación das caixas na Cámara galega mediante escrito de petición cursado o 20 de setembro de 2018, a través do Presidente do Parlamento, "é fundamental coñecer o papel da Xunta nunha fusión alentada polo Goberno de Feijxoo".


Summary: Frío debut de Rubén De la Barrera como novo técnico do Deportivo, que non foi quen de pasar do empate ante o Salamanca (0-0), mesmo resultado do Compostela-Unionistas. Peor lle foi ao Coruxo, que caeu por 2-0 na casa do Zamora, e ao Pontevedra, que perdeu o derbi galego ante o Rácing de Ferrol por 1-0.

Un dos máis vellos tópicos do fútbol é ese de "a adestrador novo, vitoria segura". Mais, que pasa cando os dous equipos estrean adestrador, como foi o caso do Salamanca-Deportivo con Lolo Escobar e Rubén De la Barrera? Neste caso concreto, empate (0-0) e reparto de puntos que para o Dépor sabe a derrota e para os charros a triunfo, pois racharon cunha xeira de seis derrotas consecutivas. Con este resultado os branquiazuis quedan instalados na terceira praza da clasificación, que podería ser a cuarta se o Celta B gañase o Guijuelo nun encontro que tivo que ser adiado a causa dos positivos en Covid-19 detectados no conxunto salmantino. Sobre un terreo de xogo que parecía máis apto para a patinaxe sobre xeo que para o fútbol, os cambios do Deportivo de Rubén De la Barrera con respecto ao de Fernando Vázquez limitáronse ao aspecto táctico, deixando de lado a defensa de cinco característica do de Castrofeito para formar cun 4-3-3 que co paso dos minutos reconverteu nun 4-1-4-1 máis conservador que non tivo maior incidencia nun xogo tan pobre como condicionado polas circunstancias do céspede. De feito, a pesar de que durante a primeira metade os coruñeses tiveron máis opcións, na segundo foi o fechacancelas quen se fixo co control do partido, tendo varias ocasións para bater Carlos Abad da man de Llorente, Molina e o ex deportivista Uxío da Pena. O derbi, para o Rácing A xornada 10 do subgrupo 1-A da Segunda División B deparou un interesante derbi galego entre Pontevedra e Rácing de Ferrol que caeu moi merecidamente do lado dos Diaños Verdes por un tanto a cero, que -a pesar da expulsión do veterano Álex López- puideron ser máis se o colexiado non anulase de modo incomprensíbel un gol perfectamente legal materializado por Joselu. Tamén o Compostela callou un gran partido esta fin de semana, conseguindo un empate que mereceu ser triunfo na casa ante o líder Unionistas. O único debe dos de Yago Iglesias foi a súa falta de acerto cara á portaría contraria, o maior escollo esta tempada no recentemente ascendido conxunto capitalino. Lamentabelmente o Coruxo non correu a mesma sorte ante o Zamora, caendo derrotado por 2-0 nun campo que se atopaba nunhas condicións moi similares ás que padeceu o Dépor en Salamanca.


Un total de 2.880.000 euros é o orzamento que a área de Cultura da Deputación da Coruña destinará a "fortalecer o tecido cultural asociativo dos concellos" a través de seis liñas de concorrencia competitiva ás cales as entidades poderán presentar as súas propostas. "Promocionar a cultura en todo o territorio, fortalecer as entidades que traballan desde a base, apoiar os investimentos das asociacións ou contribuír á formación e difusión cultural" son algúns dos obxectivos destas liñas de concorrencia competitiva que convoca a área de Cultura do ente provincial. Segundo o deputado do ramo, Xurxo Couto, "debuxan un mapa que quere responder ás necesidades e urxencias do tecido asociativo, e tamén consolidar e apoiar o seu traballo, tan importante para a difusión e promoción da nosa cultura". Dúas destas liñas irán destinadas ás asociacións culturais, unha para a realización de actividades -cunha partida de 950.000 euros- e outra para investimentos, cunha convocatoria dotada con 300.000 euros. Ademais, as entidades poderán recibir en cada unha das liñas até 30.000 euros se son culturais, 20.000 se son sociais ou asistenciais e 10.000 euros se son veciñais ou socioeducativas. As corais polifónicas, bandas de música populares, entidades de música e baile tradicional galego e formacións musicais de grande formato son as beneficiarias doutras dúas convocatorias, tamén para o desenvolvemento de actividades e para investimentos, contando cun orzamento de 480.000 e 200.000 euros, respectivamente. Entre as actividades que se apoiarán están as de "carácter formativo, de documentación, investigación, recuperación e difusión, produción de espectáculos, libros ou exposicións e organización de encontros arredor da cultura tradicional e popular". Pola súa banda, na liña de investimentos subvencionarase a "adquisición de equipamento e moblaxe, as reformas e melloras de inmobles de titularidade das entidades ou a compra de materiais de uso técnico e artístico, como vestiario, instrumentos ou partituras". Completan a oferta de liñas de axuda dúas convocatorias encamiñadas a apoiar a realización de festivais e a fundacións e entidades titulares de museos, centros de interpretacións ou bibliotecas.


Summary: A Asemblea de Madrid foi o cenario elixido por Vox, PP e Ciudadanos para demandar conxuntamente ao Goberno do Estado español a ilegalización inmediata dos «partidos separatistas que atenten contra a unidade da nación cos instrumentos legais ao seu alcance ou procedendo ás reformas legais que habiliten a iso».

A Cámara madrileña debateu a proposición non de lei apresentada polos tres partidos e contou nas votacións cos votos contrarios de PSOE, Más Madrid e Unidas Podemos-Esquerda Unida. Da mesma maneira, a PNL insta á Unión Europea a «inscribir os CDR na lista de organizacións criminais e terroristas». «De inmediato» solicitan que se suspenda «calquera pago e no seu caso revogar e ordenar o reintegro de todo tipo de subvencións ou axudas públicas que puidesen estar a percibir de calquera organismo público autonómico, os denominados CDR ou calquera outra asociación ou organización que teña relación directa ou indirecta coa mesma». Catalunya como escusa Durante o debate na Asemblea o deputado de Vox José Ignacio Arias xustificou a presentación desta iniciativa debido as «imaxes e testemuños que desde hai máis de dous anos están a producirse en Catalunya». O parlamentario ultraespañolista acusou o president da Generalitat de ter un plan para «atrincheirarse» no Parlament após proclamar a República de Catalunya. Vox xa ameazara con ilegalizar o PNV, mais PP e C's aínda non se atreveran a demandalo nun órgano institucional.


Summary: Pablo Crespo foi, após Francisco Correa, o home forte da Gürtel, a trama presuntamente corrupta que envolve o PP e da que xurdiu, como a póla dunha árbore, o caso Bárcenas. Feijóo mantivo Crespo como membro do consello de administración de Portos de Galiza durante a súa época como conselleiro de Política Territorial. O xuízo pola Gürtel comeza esta terza feira na Audiencia Nacional española.

Crespo ocupou a secretaría de Organización do Partido Popular de Galiza no período 1996-1999 e, segundo as pesquisas xudiciais que agora serán contrastadas no xulgamento que a partir desta terza feira decorrerá na Audiencia Nacional, foi peza basilar da trama corrupta levantada por Francisco Correa. A trama beneficiábase de contratos irregulares (en ocasións por obras ou servizos que non se chegaban a prestar) das institucións públicas gobernadas polo PP. Empresas vinculadas á trama como Special Events ou Pasadena Viajes tamén contrataron directamente co Partido Popular de Galiza xa durante a etapa de xestión de Feijóo como o seu presidente. Special Events non só se ocupou a finais dos 90 da organización da loxística -montaxe e decoración de escenarios- de actos eleitorais do PP, senón que facturou aínda coa Xunta campañas como a que Manuel Fraga encarregou para promocionar o bon nome da carne galega após a coñecida como crise das vacas tolas. As biografías políticas de Crespo e Feijóo crúzanse cando o actual presidente da Xunta aterra na Consellaría de Política Territorial en xaneiro de 2003 O arquitecto galego de toda a trama é Pablo Crespo. Pois ben, as biografías políticas de Crespo e Feijóo crúzanse cando o actual presidente da Xunta aterra na Consellaría de Política Territorial en xaneiro de 2003. Nese momento Crespo é membro do consello de administración de Portos de Galiza, órgao ao que chega por nomeamento publicado no DOG en 1996. Pois ben, Feijóo mantivo en todo momento Crespo no seu cargo e o ex secretario de Organización do PPdeG non foi cesado até a chegada en 2005 do goberno de coligazón entre o PSdeG-PSOE e o BNG. A sombra de Crespo -como a de Marcial Dorado ou Pachi Lucas- acompaña Feijóo desde entón. Interpelado en numerosas ocasións pola imprensa sobre o particular, acerca de por que non o cesou do seu cargo, o presidente da Xunta acubillouse na fórmula de que "que eu saiba nen sequera aparecía por aí, nen eu sabía por suposto que estaba nomeado". Mais o PP, xa á altura de 1999, como confesou o propio Manuel Fraga, era consciente da vinculación de Crespo coa Gürtel. Como vimos, Feijóo chegou a declarar á imprensa que nen sequer sabía que Crespo estaba "nomeado" como membro dese órgao dependente da súa Consellaría, argumento pouco críbel se termos en conta a relevancia política de quen ocupara o número 3 do partido. O PPdeG contratou con Special Events cando Feijóo xa era o presidente do partido na Galiza En realidade, na contorna de Feijóo sempre se insistiu na tese de Crespo ser un home de Xosé Cuíña, o en tempos todopoderoso conselleiro da COTOP (Territorio e Obras Públicas) e que o actual titular da Xunta se limitara a o confirmar no seu cargo. Ao ser destituído Crespo como secretario de Organización, o PP encarregou unha auditoría interna para coñecer o estado das contas do partido. Da pesquisa concluíuse que a formación tiña débedas por valor de 1,8 millóns de euros con Special Events, a empresa dirixida por Correa. O PP afirma que nunca pagou esas débedas por as considerar inxustificadas. O problema para Feijóo é que, xa con el como líder, o PP voltou a emitir facturas (por valor de apenas 2.302,76 euros) a nome de Special Events, de acordo coa propria contabilidade oficial do partido na Galiza, correspondente ao período 2006-2009.


Summary: As e os inscritos de En Marea foron chamados a votar sobre se apoiaban ou non unha moción de censura que xa fora apresentada a pasada sexta feira nun acto perante a imprensa en que tomou parte Antón Gómez-Reino, dirixente de Podemos e portavoz da confluencia galega no Congreso.

A participación na consulta de En Marea estivo en 37,02 por cento, practicamente o duplo da rexistada no referendo realizado por Podemos entre as súas bases no Estado. A diferenza é que a consulta de Podemos foi feita antes de rexistar a moción. A de En Marea, despois. Os dados da consulta de En Marea son os seguintes: Censo total: 2061Votos emitidos: 763Participación: 37,02%A favor: 649 (85,06%)En contra: 114 (14,94%). Nun comunicado, En Marea avalía que "este resultado é un apoio claro das bases de EM para que esta preste o seu apoio político á moción de censura", polo que "En Marea pasará a dar conta del ao grupo confederal". A pergunta que se submetía a consideración das e dos inscritos era: "Estás de acordo en que En Marea preste o seu apoio político á Moción de Censura impulsada polo Grupo Parlamentar de Unidos Podemos-En Comú Podem-En Marea no Parlamento Español?". O candidato á presidencia do Goberno que propón esta moción é Pablo Iglesias, o líder de Podemos.


Summary: Última hora [16.00]: Xa son 28 os positivos.

Xa son 25 os casos positivos de coronavirus confirmados en Santa Comba. Despois de que este pasado sábado o Concello confirmara 3 casos, as probas PCR realizadas aumentaba pronto o alcance ata os 11 casos. Esta mañá de martes, o Concello recoñece que son xa 25 os positivos confirmados, quedando aínda pendentes unha batería de resultados de novas PCRs. O Concello toma medidas como o peche de parques infantís, o circuito de calistenia, a pista multideporte, a pista de pádel, pavillóns e piscina descuberta. Ademais o Concello comezará a desinfección das rúas de xeito gradual, e ademais de pedir respecto e tolerancia, pide á veciñanza que respecte as recomendacións sanitarias. Segundo fontes cercanas ao caso, o gromo xalleiro podería estar relacionado cos casos acontecidos en Muros ou Carnota, unha vez que son moitos os xalleiros que teñen a segunda residencia nesas zonas. Novas dos últimos gromos 22-08-2020: Xa son 11 os positivos do gromo de coronavirus de Santa Comba. 21-08-2020: Santa Comba confirma 3 novos positivos por coronavirus. 20-08-2020: Confirman 5 positivos no Concello de Ponteceso. 17-08-2020: As 69 probas PCR vinculadas ao brote do camping de Muros dan negativas: 10-08-2020: A empresa cárnica de Baíñas confirma que os 7 casos positivos son asintomáticos e que lle fixo PCRs a todos os traballadores. 06-08-2020: Dous positivos por coronavirus obrigan a pechar unha empresa cárnica de Vimianzo.


O azar quixo que se rexistrara unha práctica coincidencia entre os 100 días do goberno de Pedro Sánchez e os dous anos da última vitoria de Feijoo nos comicios ao Parlamento galego. Aparte doutras diferenzas, hai unha que resulta moi visíbel: a intensidade vivida na política estatal dende o trunfo da moción de censura contra Rajoy contrasta agudamente coa rotina aborrida que preside o mandato do máximo dirixente do PPdeG. As maiorías absolutas prolongadas que coñecemos no noso País arruinaron en grande medida as posibilidades creativas das institucións políticas vixentes. Mirando cara ese pasado inmediato, segue pendurando unha pregunta decisiva: como foi posíbel a obtención dunha nova maioría absoluta por parte de Feijoo despois da desfeita electoral padecida polo PP -na primavera de hai tres anos- nas sete cidades galegas e da perda dun volume notábel de votos experiementada polo partido de M. Rajoy nas xerais de 2015 e 2016? As circunstancias ambientais eran, teoricamente, propicias a unha mudanza política no pazo do Hórreo: só faltaba acadar o apoio social suficiente para efectivizar unha alternativa de goberno aos 8 anos de políticas restritivas en materia de benestar social e de renuncia reiterada a calquera horizonte de mellora do autogoberno. No "haber" de Feijoo hai que anotar a indiscutíbel blindaxe mediática que ignorou unha boa parte dos seus erros e minimizou o impacto das fotos con Marcial Dorado; no "debe" da oposición contabilizouse unha tendencia excesiva á división interna e unha carencia de credibilidade á hora de visualizar unha opción gobernamental alternativa A explicación do sucedido é unha combinación de acertos e deméritos dos actores involucrados. No "haber" de Feijoo hai que anotar a indiscutíbel blindaxe mediática que ignorou unha boa parte dos seus erros de xestión, minimizou o impacto das fotos con Marcial Dorado (qué tería sucedido se os protagonistas fosen Touriño ou Quintana?) e colocou os episodios de irregularidades que afectaban a membros destacados do PPdeG no que podiamos denominar "historias de corrupción de baixa intensidade" (incapaces de competir coa espectacularidade da Gürtel, dos cartóns "black" e doutros casos de semellante nivel). No "debe" da oposición (En Marea, PSdeG e BNG) contabilizouse unha tendencia excesiva á división interna e unha carencia de credibilidade á hora de visualizar unha opción gobernamental alternativa. Se repasamos as situacións das corporacións da Coruña, Santiago, Lugo, Ferrol e Pontevedra despois dos comicios locais do 2015 observamos que non existiron gobernos de coalición. Xa que logo,non se estaba enviando unha mensaxe convincente para os sectores do electorado que podían desexar o remate da hexemonía de Feijoo. Poren, no ano 1999 non ocorrera iso: BNG e PSdeG foran quen gobernar conxuntamente naquelas cidades que permitían esa fórmula (todas menos Ourense e A Coruña). Seis anos despois -no 2005- Fraga perdeu a maioría absoluta e chegou o bipartito. Foron moitas as razóns que provocaron aquel ponto de inflexión pero é probábel que as previas experiencias municipais favorecesen a criación do clima preciso para facer realidade semellante cambio. No ecuador da lexislatura que naceu no outono de 2016, resulta complicado identificar medidas relevantes promovidas polo executivo que habita en San Caetano. Non houbo iniciativas políticas: só respostas conxunturais para tratar de neutralizar vellos problemas que renacían periodicamente. Dous exemplos resultan ilustrativos: os graves incendios rexistrados no outono do ano pasado e a reclamación da transferencia da AP-9. O tratamento dispensado pola equipa de Feijoo foi o de sempre: negar a súa responsabilidade na desfeita incendiaria e mirar para outro lado no asunto da autoestrada para non incomodar ao goberno amigo de Rajoy. O presidente da Xunta só variou o guión cando se viu obrigado pola presión social ou pola acción eficaz da oposición. No caso da AP-9 a viraxe foi case surrealista: de aceitar a coartada marianista de que o conflito catalán impedía o traspaso a defender, agora, que non é necesario agardar polo acordo do Congreso para comezar a negociación entre ambos gobernos. No ecuador da lexislatura resulta complicado identificar medidas relevantes promovidas polo executivo que habita en San Caetano Núñez Feijoo presume reiteradamente da estabilidade que lle proporciona a terceira maioría absoluta consecutiva. Mais alá da evidencia aritmética hai que constatar que tal circunstancia depende moito do liderado superlativo construído polo presidente do PPdeG. A fraxilidade potencial desta situación non debe ser descoñecida. Xa tivemos unha primeira mostra no recente proceso de sucesión de Rajoy: máxima incertidume no corpo orgánico do partido ante o hipotético traslado do seu dirixente á rúa Xénova, pouca participación nas votacións congresuais e división nos apoios ás candidaturas presentadas. Cando nos acheguemos á cita do 2020 escoitaremos unha nova versión dunha cantiga xa recitada: Feijoo é quen mellor garante a unidade do partido e a única persoa que pode asegurar a continuidade da maioría absoluta. O aludido será receptivo a tal argumento e, talvez, engada un incentivo motivador adicional: igualar a marca dos catro mandatos acadados por Manuel Fraga. Veremos. Publicidade


Summary: A Costa da Morte, o ceo no que sobreviven as estrelas.

O ceo da Costa da Morte é un dos mellores de Europa para ver as estrelas. Ademais, esta vindeira semana volveremos vivir unhas chuvias de Perseidas. As populares "bágoas de San Lorenzo" serán as mellores protagonistas para disfrutarnos da nosa natureza. Por agora son tres as saídas programadas dende Cabana, Carballo e Santa Comba: Ruta de Dombate Ía ser este venres 9, pero debido á mala previsión meteorolóxica a Ruta das Estrelas trasládase ao domingo 11 de agosto ás 22h. A cita, co físico Jorge Mira, partirá do Dolmen de Dombate para facer unha ruta circular de 6km. Non é preciso a inscrición previa. Estrelas dende o Monte Neme Para bañarse e botar unha foto nas redes xa vimos non debería prestar, pero o Monte Neme si que dá para unha boa sesión de observación de estrelas. Así, un ano máis a "Plataforma pola defensa de Monte Neme" organiza unhas "Xornadas Astronómicas do Monte Neme". Os próximos sábado 10 e martes 13 de Agosto, realizarán dúas actividades co obxectivo de observar o ceo nocturno do verán e a choiva de estrelas perseidas. Nas dúas haberá tempo para observación libre da choiva, en grupo nunha noite e lugar especiais, dúas noites de perseidas ou bágoas de San Lourenzo dende o Monte Neme. Tamén será protagonista a Lúa, pois cúmprense 50 anos da chegada dos humanos ao satélite e conmemoraremos a efeméride. O sábado 10 formúlase a observación das perseidas conxuntamente cun roteiro nocturno de subida ao cumio do monte, guiado pola Plataforma, con saída dende Razo (20:30h), observación dende as 23:00h e pernocta para baixar coa alba da mañá seguinte (5:00-8:00h) (de balde pero require inscrición previa O martes 13, contarán con dous grandes divulgadores locais, o xornalista carballés de GCIencia Manuel Rey Pan, que fará un monográfico da chegada á Lúa, e clase maxistral por José María de la Viña que introducirá á observación astronómica do ceo nocturno e o fenómeno da choiva de estrelas. A observación terá lugar no Monte Neme a partir das 23h. Farase unha saída conxunta dende Carballo (sen posta a disposición de transporte) ás 22:00h. A introducción divulgativa rematará polas 1:00h e farase acompañamento da observación ata as 4:00. Compre inscribirse aquí. Estrelas dende Santa Comba O Concello de Santa Comba, coa inestimable colaboración do Observatorio Ramón María Aller da Universidade de Santiago de Compostela que dirixe José Angel Docobo, organiza unha ruta Guiada ata o alto de San Bartolomeu, no lugar do Busto, para ver, na súa noite orixinal, as Perseidas ou bágoas de San Lorenzo o luns día 12. A Andaina Nocturna, que sairá desde a Casa da Escola do Busto, sobre as 21:15h, e que percorrerá entre lusco e fusco 3,5 km bordeando o emblemático monte xalleiro. Recoméndase levar roupa de abrigo, chaleco e luz para a camiñata. Toda a xente que queira participar, pode anotarse a través de WhatsApp no 663 728 968, ou no formulario on-line. Ruta con San Bartolo Tamén o luns,12 de agosto, ás 21.30 hai programada unha subida ao Castelo do Allo que organiza a AV Tabeirón Baio. Sairase dende escolas Agra Regueiro, onde se lerá un conto de Labarta Pose para arrancar a andaina ás 22.00. Son uns 7 km (subida e baixada).


Summary: O seu nome aparece no panorama literario ao gañar a XV edición do Premio Fiz Vergara Vilariño mais cústalle aínda que lle chamen escritora. De como acontece a fin do mundo é o título que asina, despois de ter participado da elaboración de moitos textos de activismo independentista con sinatura colectiva.

Ao abrir a plica da XV edición do Premio de Poesía Fiz Vergara Vilariño ía aparecer un nome até o momento non vinculado á escrita literaria. O xurado composto por Marta Dacosta, Verónica Martínez e Miguel Anxo Fernán-Vello ademais da alcaldesa de Sarria, Pilar López, con voz e sen voto e a presidenta da Asociación Ergueitos -convocante- María Casar, en calidade de secretaria, escolleu por unanimidade o poemario de Charo Lopes como gañador dunha nova edición do premio que se fallou esta segunda feira. "Vinme vivir para o rural e estou a ter unha vida máis saudábel que me permite escribir e ter unha vida mellor. O feito de ser premio con dotación económica tamén é importante xa que, malia ter horta e moitas actividades relacionados co agro, a miña situación é precaria", explica a gañadora, Charo Lopes, licenciada en Xornalismo e con formación como fotógrafa mais asentada na comarca de Arzúa dedicándose á vida no agro . "Optei por esta vida por non querer emigrar e ter unha profesión que conta con poucas saídas de traballo", explica ao tempo que considera un "luxo" poder dedicarse á escrita, agora de forma individual xa que, como explica, son moitos os textos nacidos en coautoría e sen sinatura. "Escribín moito desde o anonimato colectivo. Militei moitos anos en Ami mais aquel traballo de escrita non tiña o protagonismo que ten o ambiente literario", anota. O futuro, a moral e a prisión Ao seu ver, o título De como acontece a fin do mundo apunta cara o contido do libro. "Recolle unha crítica de como está o panorama que me preocupa bastante, o concepto de "desnivel prometeico"de Günther Anders é dicir, a distancia entre unha acción e as súas consecuencias, coa gran complexidade do sistema. Chamar polo móbil ten a ver coa guerra do Congo, poño por caso. Interésame a moral do noso tempo, que nos distanciemos de lugares onde sen querelo estamos a facer parte. Se merco en Zara estou a consumir pantalóns manchados de sangue. O único moralmente asumíbel sería combater esa estrutura", defende dunha filosofía que imprime no seu poemario. "Xúntanse unha serie de anécdotas e circunstancias concretas que fan parte dun mecanismo maior e máis perverso. Falo tamén a prisión porque teño gran relación coa presa independentista María Osorio e proximidade co tema e quería falar desde aí, desde a perversión penitenciaria", explica, sorprendida mesmo de que con estes temas conseguira gañar o premio. Sorpréndelle aínda que a chamen escritora e dubida das identidades estanco no noso tempo. "Poderíache vender tomates en aceite ou xabrón ecolóxico, facer fotos ou traballar nun bar, o que fago unha noite á semana. Toda esta actividade é para non emigrar mais procurei tamén ter calidade de vida, unha existencia ben máis saudábel que a vida capitalista e post industrial. A idea era construír unha tribo sólida e ficar para transformar o país" defende Malia ser reintegracionista, a escritora optou por presentar a obra en normativa oficial. "Temín que fose unha dificultade. Recoñece que foi unha actitude covarde pola miña parte mais crin que se o contido era xa perturbador o tema da normativa sería un obstáculo aínda maior", engade.


Summary: A cidade de Ourense supera os 500 casos activos de Covid

Ourense superaría así un dos baremos (máis de 500 casos por 100.000 habitantes) establecidos polo Goberno estatal para adoptar medidas de restrición duras. Mais este non é o único parámetro a ter en conta para esas decisións. Fontes da área sanitaria ourensá sinalaron a Europa Press que "a evolución continúa en ascenso" e os casos novos crecen na liña dos últimos días. Ademais, inciden en que a maior parte dos gromos rexistrados na última xornada "continúan sendo de carácter familiar". En concreto, na tarde da segunda feira a área sanitaria informou de cinco surtos de orixe familiar no municipio de Ourense que afectan 13 mulleres, 11 homes e catro nenos con idades comprendidas entre os dous e os 80 anos. Galiza A Dirección Xeral de Saúde Pública da Consellería de Sanidade informa que, na última actualización, o número de casos activos de coronavirus na Galiza é de 4.119, deles 818 son da área da Coruña, 493 da de Lugo, 1.084 da de Ourense, 667 da de Pontevedra, 412 da área de Vigo, 527 da de Santiago, e 118 da de Ferrol. Do total de pacientes positivos, 35 están en UCI, 199 en unidades de hospitalización e 3.885 no domicilio. Polo de agora, na Galiza hai un total de 20.344 persoas curadas, rexistrándose 765 falecementos. A Consellaría de Sanidade prohibiu a pasada sexta feira as reunións en Ourense, tanto no ámbito privado como no público, para todas as persoas que non convivan no mesmo domicilio. A Xunta explicou, tras reunirse co grupo de persoas expertas que a asesora respecto da evolución da pandemia, que malia as limitacións que pesaban sobre a área sanitaria de Ourense, Verín e Valdeorras seguían medrando. Ese ratio con 850 casos moi próximos e 82 ingresos (seis deles na UCI) fixo necesario adoptar unha decisión tan drástica como esta. Ademais, aínda que os locais hostaleiros poden abrir, só poderán estar xuntas persoas que vivan baixo o mesmo teito. É a primeira vez que se adopta este tipo de medida. O resto dos criterios que xa pesaban sobre distintos barrios e algúns municipios enteiros seguirán a ter validez: tales como a redución da capacidade nos negocios. A maiores haberá que ter en conta que a compañía só poderá ser aquela que resida xunta.


Summary: Conversamos con Anxela López, unha das protagonistas do documentario Yes, we fuck (Si, nós fodemos)

Anxela López é unha das protagonistas do documentario Yes, we fuck (Si, nós fodemos), un proxecto que visa "visibilizar o invisíbel" rachando "mitos e falsas crenzas" a respeito da sexualidade, a comezar polo feito de que as persoas con diversidade funcional –física ou psicolóxica-- non teñen sexualidade. "Somos capaces de dar e recibir pracer", defende Anxela. Como é percibida a sexualidade nas persoas con diversidade funcional?Négase a sexualidade polo feito de ser diferente, de non ter un corpo perfecto, un corpo Danone. Isto inflúe na túa auto-percepción. Semella que non vales para algo. Os medios de comunicación e a sociedade transmiten unha imaxe da sexualidade "perfecta", de corpos perfectos influíndo na maneira en que a sociedade se expresa. A sexualidade é un dereito?Todos somos seres sexuados aínda que existe un colectivo de persoas que se denominan asexuais. Dunha ou doutra maneira a sexualidade está presente nas vidas humanas e nos seres vivos que non son seres humanos. Fixeches parte do documentario Yes, we fuck (Si, nós fodemos), explícanos en que consiste o proxecto.O seu obxectivo é visibilizar o invisíbel, a sexualidade das persoas con diversidade funcional e ir para alén diso. Non só quere facer visíbel senón facer unha reivindicación política, a de que somos capaces de dar e recibir pracer, que somos titulares de dereitos rachando coa idea de que a diversidade funcional é unha doenza e esa focaxe asistencial á hora de nos tratar, ese modelo reparador que tanto condena e nos discrimina por nos considerar improdutivas. O documentario, Yes, we fuck, ensina bastantes cousas quer ás persoas con diversidade funcional, quer ao conxunto da socidade e contribúe para rachar mitos e falsas crenzas. Parte da idea de que todos somos diversos e diferentes. A sexualidade non é única, hai moitas formas de expresala e non ten por que ser através de patróns impostos. Deconstrúe a idea de sexualidade?Ensina a gozar doutra maneira, saber que hai outras formas marabillosas de gozar que non fican só na xenitalidade. Un dos asuntos que se tratan no documentario é a figura da asistencia sexual, unha cuestión non exenta de polémica...A sexualidade é un tabú en xeral, imaxina cando se trata de diversidade funcional física e psíquica. No documentario tamén se aborda a esterilización en persoas con diversidade intelectual. É un tema moi polémico mais, por que vas mutilar a unha persoa sen o seu consentimento? É unha práctica que se está a facer. Hai que ensinar e educar. Hai que facelo doutra maneira. En que consiste a asistencia ou acompañamento sexual?É unha persoa que te apoia na vida sexual, nas túas necesidades. No caso de aquelas persoas que precisamos asistencia na vida diaria temos dereito a explotar o noso corpo e coñecelo. "O acompañamento sexual ten a ver co dereito a decidir sobre algo tan básico como o teu corpo" Está vencellado, nese senso, ao concepto dunha vida independente?Si. Ao dereito a decidir sobre algo tan básico como o teu corpo sen que ninguén te limite. Para min iso é básico. O resto da poboación pode facelo sen atrancos. Pensemos naquelas persoas que non entran no cánon de beleza pre-estabelecido, tamén teñen dificultades mais na auto-exploración poden facelo por si propias e, nese senso, contan cunha vantaxe. Así as cousas, a asistencia sexual tamén foi concibida para persoas tímidas ou que precisan un empurrón. Hai multitude de persoas que poden precisar ese acompañamento. Tandem Team BCN foi un proxecto pioneiro no Estado español. Na Galiza estase a traballar nesa liña?Si, na Galiza a Asociación de asistencia persoal para unha vida independente está a iniciar un proceso semellante. A finais de novembro houbo unhas xornadas nas que se abriu o debate. Estamos traballando. Esta entrevista foi publicada no nº168 do semanario en papel como parte da reportaxe Diversidade funcional e dereito ao pracer.


Summary: O vicepresidente e deputado de Turismo, Xosé Regueira, fixo un percorrido, no marco da CM Málaga Cities & Museums International Trade Fair, pola evolución dos "museos a ceo aberto" resultantes de iniciativas como o Rexenera Fest de Carballo.

O vicepresidente da Deputación e deputado de Turismo, Xosé Regueira, cualificou na mañá desta teza feira na CM Málaga Cities & Museums International Trade Fair as intervencións de arte urbana como "museos a ceo aberto", nacidos ao abeiro da linguaxe e de prácticas artísticas contemporáneas "que xeran identidade, que conforman a memoria colectiva da veciñanza e que crean un sentimento de identificación en torno a estas pezas". Xosé Regueira, que baseou a súa exposición na evolución do Rexenera Fest de Carballo, aproveitou o seu relatorio para avogar pola consideración museística das obras e dos itinerarios que agrupan este tipo de pezas, para que sexan incluídos nos circuítos culturais do país. Rexenera Fest: Embelecendo Carballo con arte urbana A Deputación participou na mesa redonda sobre a arte urbana como elemento transformador do espazo público, na que interviron a técnica de Turismo de Carballo, Maite Parga, e o artista urbano, Sockram, do estudio Mutante Creativo. Nas súas interencións expuxeron como os festivais de arte urbana da provincia, e as intervencións resultantes, implican á veciñanza e como ésta asume e comparte o resultado final con orgullo. Tamén afondaron na súa faceta como intermediarios e ligazón entre os e as artistas urbanas e a tradición e a idiosincrasia local. A CM Málaga Cities & Museums International Trade Fair pechou onte as portas da súa segunda edición, xornada na que quedou rematado o mural que os artistas de Mutante Creativo, Mou e Sokram, están realizando no centro social Félix Ariza. Un mural que achega á cidade malagueña unha interpretación contemporánea da tradición megalítica da Costa da Morte. Sokram: "O mural pon o foco na problemática que existe no Estado coa liberdade de expresión"


Explosão de botija de gás terá sido confundida com queda de avião. Apesar das notícias que davam conta da queda de uma aeronave de combate a incêndios, a Proteção Civil e o Governo garantem não ter conhecimento de qualquer incidente deste género. A ANPC sublinha ainda que todos os meios aéreos que estão ao serviço da Proteção Civil estão operacionais. As buscas continuam. O comandante Vítor Vaz Pinto, da Proteção Civil, disse ter havido um relato de uma explosão de uma botija de gás numa rulote, cujo estrondo, poderá, eventualmente, ter sido confundido com a queda de um avião. As chamas obrigaram a evacuar 27 aldeias em Góis e 13 em Pedrógão Grande. A situação em Góis é considerada descontrolada: chamas chegam ao posto de comando


Summary: O Real Decreto que oficializa o nomeamento do líder popular como xefe do Goberno galego inclúe a denominación do Executivo en castelán, o mesmo que a lei orgánica do Estatuto de Autonomía

O pasado 29 de novembro o Boletín Oficial del Estado (BOE) publicaba o Real Decreto que facía oficial o nomeamento de Alberto Núñez Feijóo como xefe do Goberno galego. O documento, sancionado polo rei e coa sinatura de Mariano Rajoy, reflicte que o líder dos populares galegos foi elixido polo Parlamento galego "presidente de la Junta de Galicia". Esta publicación no BOE estendeuse notablemente polas redes sociais e non faltaron as voces que viron por tras da castelanización do nome do Goberno galego unha falta de respecto máis á lingua propia de Galicia, neste caso perpetrada polo Goberno central. Pero iso non é exactamente así. Abonda botar un chisco a vista atrás para observar que non é, nin moito menos, a primeira vez que o BOE se refire á Xunta como Junta de Galicia, tamén para oficializar os nomeamentos dos sucesivos presidentes. Así, por exemplo, isto tamén aconteceu en abril de 2009, tras a primeira elección de Feijóo. O mesmo sucedeu en xullo de 2005, cando José Luis Rodríguez Zapatero asinou senllos decretos para establecer o cesamento de Manuel Fraga e o nomeamento de Emilio Pérez Touriño. En ningún dos casos se estaba cometendo un erro legal. Ben ao contrario, seguiuse ao pé da letra o Estatuto de Autonomía de Galicia ou, máis concretamente, a lei orgánica a través da cal se aprobou nas Cortes españolas. A lei orgánica do Estatuto de Autonomía refírese á Xunta como 'Junta de Galicia' Volvendo de novo ao BOE, neste caso ao do 18 de abril de 1981, é posible atopar o texto íntegro da Ley Orgánica 1/1981, de 5 de abril, de Estatuto de Autonomía para Galicia. Redactada en castelán, a norma fundamental da autonomía galega refírese ás institucións de Goberno que se ían crear, una pirámide de poder autonómico que ten na súa cúspide, precisamente, á Junta de Galicia. Cuestión distinta é que na tradución ao galego do texto estatutario se fixese o propio co nome da institución, que xa dende os tempos da preautonomía empregou o seu habitual -e lóxico- nome: Xunta de Galicia. Así as cousas, o Real Decreto que nomea a Feijóo presidente por segunda vez axústase literalmente ao articulado do Estatuto de Autonomía. Polo tanto, para que esta disfunción deixe de existir cumpriría unha reforma estatutaria, aínda que só fose para que a Xunta fose Xunta na norma que lle dá sustento legal.


Summary: O portavoz do Grupo Común da Esquerda chama a "activar toda esa Galicia que se move na defensa dos seus dereitos" para lograr "un goberno que traballe polo interese xeral e non para os poderosos" tras "dez anos de recortes e desigualdade"

"Precisamos un goberno que traballe polo interese xeral e non un que practique a corrupción que supón traballar para os poderosos, un goberno capaz de levar a cabo os moitos retos que temos pendentes", rematou a súa intervención Antón Sánchez, portavoz do Grupo Común da Esquerda, que apostou por un futuro executivo "que estableza as bases dun futuro, que pense no ben común e non na privatización nin na precarización das nosas vidas" e por "unha Galicia soberana que aposte por reforzar o autogoberno"."Precisamos un goberno que traballe polo interese xeral e non un que practique a corrupción que supón traballar para os poderosos", dixo Antón Sánchez "Temos que activar a toda esa Galicia que se move na defensa dos seus dereitos", insistiu Sánchez ollando xa cara ao futuro electoral tras un discurso no que falou da "década perdida" con Feijóo e dun "goberno insubstancial" e de "propaganda" logo de "dez anos de recortes e desigualdade". "Hai unha Galicia cansa das súas falsas promesas", advertiu Sánchez a Feijóo, ao que considerou "un problema" que terá unha solución "democrática" cunha "maioría da Cámara a favor dun cambio político, en defensa do autogoberno e ao servizo das maiorías". Antón Sánchez fixo balance dos anos de Feijóo á fronte da Xunta advertindo da "cor negra" que tingue o país e as protestas contra a "manipulación mediática" nos medios públicos, das enfermeiras eventuais pola precariedade no Sergas ou de todos os colectivos "que se organizan contra a depredación dos nosos recursos". "Existen tantos conflitos en Galicia como intentos de vender a prezo de saldo o noso territorio", dixo o portavoz de Común da Esquerda tras acusar o Goberno de aliarse "cos depredadores" e facer leis "a medida das multinacionais". "Galicia é a zona cero dun fracasado experimento neoliberal", dixo. Sánchez recriminou a Feijóo as nulas competencias transferidas, que non haxa "nin rastro dun novo sistema de financiamento local" ou do "bloqueo á lei para a transferencia da AP-9". "Sempre que estivo o PP no Goberno do Estado foi vostede dócil", dixo a quen acusou tamén de "frear a construción de vivenda pública" ou "liquidar o sistema financeiro galego e a industria". "Prometeu unha fusión e unha caixa galega e temos un banco venezolano vendido a prezo de ganga", asegurou, tras pedirlle ao presidente da Xunta que "deixe de boicotear a comisión de investigación das caixas". Sánchez acusa a Feijóo de "promesas repetidas e incumpridas" e de "pór os negocios por diante de Galicia"O portavoz dos comúns insistiu nas "promesas repetidas" pero "incumpridas" de Feijóo e lembroulle a súa aposta pola "fusión de concellos". "Dúas fusións, sen comarcalización e sen áreas metropolitanas funcionando", lembroulle, tras advertirlle tamén daqueles 128 procesos de concentración parcelaria e "doutras medidas estrela que non pasaron de titulares e propaganda". "Non estamos aquí para escoitar promesas, senón para ver feitos", repetiulle. Ademais, criticou unha política de austeridade que acabou por "deteriorar os servizos públicos e desacelerar a economía e o emprego, reducindo o gasto en sanidade e educación e aumentando a privatización". "Por diante de Galicia están os negocios", insistiu Sánchez facendo referencia aos "beneficios" de Audasa ou aos "favores" a ENCE e lembrando a "década perdida" para o emprego e a grave situación do sector industrial, con peches, despedimentos ou ameazas de feche en empresas como Alcoa, Isowat ou Poligal. "As súas políticas esnaquizan vidas e condenan a mocidade á precariedade", engadiu.Para finalizar, Sánchez apelou a "unha Galicia que soubo resistir, que non se resignou e que se organizou para criticar as políticas de austeridade". "Os cambios tardan, pero antes ou despois, o seu final chegará", advertiulle a Feijóo.


Sra. conselleira: Recibimos a carta que vostede enviou a todo o profesorado de Galicia agradecendo o noso labor nesta crise e sorpréndennos varias das reflexións que fai e que nos gustaría comentarlle. Non é necesario que nos saúde persoalmente a todas e todos. Sería suficiente con que prestase atención ás necesidades do ensino público e reflexionase sobre as carencias que sofre a comunidade educativa despois de todos os recortes dos pasados anosEn primeiro lugar, desde CCOO, pensamos que non é necesario que nos saúde persoalmente a todas e todos. Sería suficiente con que prestase atención ás necesidades do ensino público e reflexionase sobre as carencias que sofre a comunidade educativa despois de todos os recortes dos pasados anos. Así mesmo, pensamos que poñéndose en contacto cos representantes dos traballadores do ensino -de todos, non só dos docentes- podería ter unha visión máis realista e menos idílica da situación de impotencia que nos invade. Lamentablemente vostede sempre rexeitou calquera xuntanza coa representación dos traballadores.Nunha situación nova e tan complexa como a que estamos a vivir requírese aportar solucións moi diversas adaptadas ás distintas realidades. É preciso que as Administracións Educativas lideren este reto, pero sempre coa participación de toda a comunidade educativa. En CCOO coñecemos a situación da Galicia máis dispersa, moi lonxe do 4G, na que vive moito alumnado e profesorado. A chamada fenda dixital causada por una cicatera política económica liberal levada a cabo polo gobernos coservadores nos últimos tempos. Tamén coñecemos outros escenarios onde familias en situación precaria, xa dende a anterior crise, apenas poden suplir a comida do comedor escolar, polo tanto pouco saben de fibra óptica, tabletas e impresorasTamén coñecemos outros escenarios onde familias en situación precaria, xa dende a anterior crise, apenas poden suplir a comida do comedor escolar, polo tanto pouco saben de fibra óptica, tabletas e impresoras; esta fenda económica acentúa a falta de equidade do noso sistema educativo. Non se soluciona co reparto de 3 equipos informáticos por centro educativo de secundaria o que semella ser máis un obxectivo electoralista que a busca dunha saída á problemática que se vive nas familias. Na carta tamén se dá por suposto que a nosa formación e medios son os ideais para enfrontarnos a este reto. Moitos poñemos vontade, case ousadía voluntariosa de tropezón en tropezón, pero a impotencia síntese en solitario. Non necesitamos gabanzas edulcoradas nin eloxios fora de ton, que poderían alterar os niveis de glucosa en sangue; sobre todo cando, agora sí, acórdase da atención á diversidade esquecendo os recortes de persoal de cada principio de curso. Se estando na aula os recursos son escasos, imaxínese agora. Agora sí, acórdase da atención á diversidade esquecendo os recortes de persoal de cada principio de curso. Se estando na aula os recursos son escasos, imaxínese agoraEsperamos que o noso alumnado sexa consciente das desigualdades socioeconómicas do país no que vive e observe como se agrandan a pasos axigantados. E como consecuencia sinta, coñeza e faga seu o valor da solidariedade. Pese a todo, pese ás incertidumes sobre o terceiro trimestre, sobre a selectividade… non dubide que dende CCOO seguimos apostando polo diálogo con Vd. e o seu equipo; porque hai problemas, non o dubide. Un saúdo